التعليم فى اسبانيا

التعليم فى اسبانيا فى مدارس الدولة مجانى و اجبارى من سن 6 لسن 16. نظام التعليم إتنظم بقانون سنة 1990.

المدارس 
 من سن 3 لسن 6 سنين -ايديوكاثيون اينفانتيل Educación Infantil (إعداد للمدرسة الابتدائية)
 فى الفترة من سن 6 لسن 12 سنة - التعليم الابتدائي (المدرسة الابتدائية) سنين، 1 ، 2، 3 ، 4، 5 و 6.
 فى الفترة من سن 12 لسن 16 سنة -ايديوكاثيون سييكونداريا اوبليجاتوريا Educación Secundaria Obligatoria (التعليم الثانوى الاجبارى) سنين، ° 1، 2 °، ° 3، 4 °
 فى الفترة من سن 16 لسن 17 سنة - البكالوريا (فى مرحلة ما بعد التعليم ال اجبارى)، وخلال السنين ° 1، 2 °

الاطفال من 3 الى 5 سنين فى اسپانيا عندهم اختيار لحضور ايديوكاثيون اينفانتيل infantil (المعروفة prescolar) او حضور مرحلة قبل المدرسة، و ده مش اجبارى لكن مجانى لكل الطلاب. ايديوكاثيون اينفانتيل يعتبر جزء اساسى من النظام التعليمى و فيه فصول اينفانتيل فى كل مدرسة ابتدائية تقريبا و فيه كمان شوية مدارس ايديوكاثيون اينفانتيل (مدارس حضانة) منفصلة.
 
الطلبه الاسبان اللى أعمارهم بين 6 ل 16 سنة لازم يحضرو التعليم الابتدائي والمدارس الثانوية (المعهد)، و ده اجبارى و مجانى. الطلبة اللى خللصو بنجاح ايديوكاثيون سييكونداريا اوبليجاتوريا (التعليم الثانوى الاجبارى) بياخدو شهادة التعليم الثانوي، و ده ضروري لدخول تعليم البكالوريا (اختياري) للجامعة او الدراسات المهنية.بعد نجاح طلاب البكالوريا، فيه امتحانات دخول الجامعة اللى تختلف كتير من منطقة للتانيه.

الجامعات 

اسبانيا ا فيها عدد كبير من الجامعات العامة والخاصة. بعضها من بين اقدم الجامعات فى العالم.

فى مدريد جامعة مدريد المستقله هى واحدة من أرقى الجامعات فى اسپانيا. و رقم واحد فى المركز العام للجامعات فى اسبانيا، وابتدت تحت قيادة عالم الفيزيا المشهور، نيكولاس كابريرا . جامعة مدريد المستقلة مشهوره بابحاث الفيزياء النظرية و معروفه ببساطة ب (لا اوتونوما la Autónoma) . موقع لا اوتونوما الرئيسى هو الحرم الجامعى، على بعد 10 ميل (16 كم) شمال شرق مدريد العاصمة و بالقرب من المناطق البلدية لمدريد الكوبنداس و سان سيباستيان دى لوس رييس. موقع لا اوتونوما الرئيسى فيه كليات العلوم والفلسفة والفنون الجميلة والقانون والعلوم الاقتصادية ودراسات الاعمال، وعلم النفس، والمدرسة العليا لعلوم الكمبيوتر و الهندسة، وكلية لتدريب المعلمين والتعليم. كلية الطب مش فى الموقع الرئيسى و جنب مستشفى لاباز الجامعى.

جامعة تانيه مهمة هى لا يونيڤيرسيداذ كومبلوتنسا دى مدريد اكبر جامعة فى اسبانيا و واحدة من اقدم الجامعات ف العالم. فيها مييه و سبعتاشر الف (117000) طالب بيدرسو و عشرتلاف (10000) من اعضاء هيئة التدريس و الموظفين و تقريبا كل اعضاء هيئة التدريس من الاسبان. حرم لا يونيڤيرسيداذ كومبلوتنسا دى مدريد الجامعى متقسم على اتنين مونكلاو فى مدريد، و فى سوموساجواس.

لا يونيڤيرسيداذ كومبلوتنسا دى مدريد اتأسست فى الكالا دى ايناريس على ايد الكاردينال سيسنيروس فى 1499 لكن الاصل الحقيقي يرجع تاريخها ل 1293، لما الملك سانشو الرابع بنا مدارس الكالا العامه اللى بقت جامعة كومبلوتنسا على ايد سيسنيروس امدح 1509-1510 كان فيه خمس مدارس (كليات) بالفعل: أخبار و إعلام (فنون و فلسفة)، Teología (اللاهوت)، Derecho Canónico (قانون مدنى)، Letras (الاداب) والطب. وفى 1836، فى عهد ايزابيل التانية; اتنقلت الجامعة لمدريد تحت اسم الجامعة المركزية (سويداذ يونيڤيرسيتاريا) و كانت فى شارع سان برناردو. فى 1927 كان متخطط يتبنى حرم جامعى فى منطقة مونكلاو-الاڤاكا على اراضى خصصها الملك الفونسو التلاتاشر للغرض ده لكن الحرب الاهلية الإسبانية حولت " سويداذ يونيڤيرسيتاريا" لمنطقة حرب، و اتسببت فى تدمير الكتير من المدارس (الكليات) فى المنطقة. فى 1970 قامت الحكومة بإصلاح التعليم العالي، والجامعة المركزية (سويداذ يونيڤيرسيتاريا) بقت جامعة كومبلوتنس بمدريد (يونيڤيرسيداذ كومبلوتنسا دى مدريد) واتبنى حرم جامعى جديد فى سوموساجواس علشان الكليه الجديده كلية العلوم الاجتماعية.

من الجامعات كمان جامعة الكالا دى ايناريس فى الكالا دى ايناريس إتأسست سنة 1977. الجامعة التقنية فى مدريد إتأسست سنة 1975، نتيجة دمج المدارس الفنية المختلفة من الهندسة؛ جامعة كارلوس التالت، اللى فلسفتها خلق شعب له فكر حر مسؤول مع الحساسية للمشاكل الاجتماعية والمشاركة فى مفهوم التقدم على اساس الحرية والعدالة والتسامح و جامعة بونتيفيكا كاميياس Pontificia Comillas، المشاركة فى عدد من برامج التبادل الأكاديمي والعمل والأساليب والخطط والمشاريع الدولية مع أكتر من 200 مؤسسات التعليم العالى فى اوروپا، وأمريكا اللاتينية وأمريكا الشمالية وأسيا.

من الجامعات التانية فى مدريد: جامعة ريى خوان كارلوس (العامة)، و الجامعات الخاصة جامعة الفونسو العاشر، و جامعة أنطونيو دى نابريخا، جامعة كاميلو خوسيه سيلا، جامعة فرانسيسكو دي فيتوريا، جامعة مدريد Europea، جامعة سالامانكا كامبوس دي مدريد، و جامعة سانت لويس (مدريد الحرم الجامعي)، و جامعة سان بابلو وحدة التقييم المركزية.

مصادر 

اسبانيا